"Ek is so trots om deel te wees van die Suid-Afrikaanse Musiekwaardering- en Ontwikkelingskool! As voltydse musikant het ek nog altyd gesoek na 'n platform waar ek werklik van diens vir my gemeenskap kon wees. Ek het dit gevind in die Musiek vir ons Kleintjies program! Weekliks kan ek sien hoe die Musiek te werk gaan in die jong breintjies en hoe my kinders flinker dink en selfs sosiale struikelblokke oorkom. Ek dink nie dit is toevallig dat my onderskeie skole die musiekstudente as hul hoofrolle kies vir hul eindjaar konserte nie! Hulle is baie meer seker van hulself en skroom nie om uit te staan nie. Ek sien uit na vele meer jare as 'n maestro of Tannie Musiek soos die kinders my noem!"